Polisie sê niks oor hulp met moorde in Pta | Netwerk24
Opkikkers: Dyantyi wag nog, Chiliboy hoor gou
Dit is nog onduidelik wanneer Aphiwe Dyantyi verhoor gaan word nadat verbode middels in sy bloed gevind is, maar Chiliboy Ralepelle kan in Desember reeds weet wat sy lot is nadat hy vir die derde keer in sy loopbaan 'n opkikkertoets gedop het.
Vrouespeler met 58 houe gestraf!
'n Amerikaanse gholfspeler het 58 strafhoue in die LPGA-kampioenskap vir seniors ontvang nadat sy 'n reël oortree het elke keer wat haar joggie haar met haar sethoue bygestaan het.
KYK: Federer hoop die Bokke wen
Die tennisspeler Roger Federer hoop die Springbokke gaan die Wêreldbeker wen.
Medies: Lojaliteit daal teenoor Discovery en kie
Discovery is een van die mediese fondse wat 'n daling in lojaliteit gesien het, het die jongste peiling gevind om verbruikers se tevredenheid oor dié bedryf te toets.
Fase 1-beurtkrag Vrydag ingestel
Eskom gaan Vrydag weer fase 1-beurtkrag van 09:00 tot 23:00 toepas.
Só kom Netcare nou vereistes oor bemagtiging na
Netcare glo hy voldoen nou aan die vereistes van die hersiene kodes oor breë swart ekonomiese bemagtiging (BSEB) ten opsigte van hoeveel swart aandeelhouers hy moet hê.
Volksblad-spotprent: Vrydag 18 Oktober 2019
Hiermee Volksblad se spotprent vir Vrydag 18 Oktober 2019.
Polisie sê niks oor hulp met moorde in Pta
Deur Isabel Venter en Cara-Lee Dorfling 24 Junie 2019 19:21
Die polisie in die Oos-Kaap het nog geen versoek om hulp uit Pretoria gekry met die ondersoek na die moorde op hawelose mense in die stad nie.
Daar is gerugte dat die polisie in Pretoria in Oos-Londen gaan aanklop het vir hulp nadat minstens vyf hawelose mense in Augustus 2015 ook daar vermoor is. Hawelose mense is ook in 2014 in dié stad vermoor.
Kol. Sibongile Soci, 'n provinsiale polisiewoordvoerder vir die Oos-Kaap, sê die polisie het nog niemand aangekeer en vervolg vir die destydse moorde van die hawelose mense in Oos-Londen nie.
Hulle kan ook nie bevestig dat speurders van Oos-Londen tans bystand lewer aan die polisie in Gauteng nie, omdat die Oos-Kaapse polisiebestuur nog nie só 'n versoek ontvang het nie.
"Maar, as daar só 'n versoek kom, sal ons speurders help. Die doeltreffende gebruik en deel van inligting in die ondersoek van misdaad is noodsaaklik," het Soci gesê.
Brig. Mathapelo Peters, Gauteng se provinsiale polisiewoordvoerder, het by navraag gesê die polisie gaan nie kommentaar lewer oor die bewerings dat hulp van die Oos-Kaapse polisie gevra is nie.
Peters sê die inligting oor die onopgeloste moordsake in die Oos-Kaap is nie gedeel nie. "Daarom kan ek nie bevestig of dit deel gaan vorm van ons ondersoek nie."
Geen verdere moorde is in Pretoria aangemeld nie, het sy gesê.
Die ondersoek van die spesiale taakmag wat aangestel is om die moorde te ondersoek, duur voort en die polisie gaan nie kommentaar lewer in die media nie, het Peters gesê.
Intussen het Wayne Renkin, projekkoördineerder van die Tshwane Leadership Foundation, Maandag gesê sy organisasie skarrel rond om genoeg verblyf te reël vir hawelose mense.
"Van dié mense is sedert al die moorde bang om op straat te slaap. Daar is nou heelparty van hulle wat skuilings nader vir die nag," sê Renkin.